sagorsarker/bangla-wikipedia huggingface dataset:
আল আমিরাত ক্রিকেট স্টেডিয়াম

আল আমিরাত ক্রিকেট স্টেডিয়াম, যেটি ওমান ক্রিকেট অ্যাকাডেমি মাঠ নামেও পরিচিত, ওমানের মাস্কাটের আল আমিরাত এলাকায় অবস্থিত একটি ক্রিকেট মাঠ। ওমান ক্রিকেট মাঠটির কর্তৃত্বধারী। ২০২১ সালের জানুয়ারি মাসে আন্তর্জাতিক ক্রিকেট কাউন্সিল (আইসিসি) স্টেডিয়ামের মিনিস্ট্রি টার্ফ ১ কে টেস্ট ক্রিকেট আয়োজনের অনুমতি প্রদান করেছিল।
২০০৮ সালের জুলাই মাসে ওমান ক্রিকেট রাজধানী শহর মাস্কাটের কেন্দ্র থেকে প্রায় ১৫ কিলোমিটার দক্ষিণ-পূর্বে অবস্থিত আল আমিরাত এলাকায় একটি আন্তর্জাতিক মানের স্টেডিয়াম নির্মাণের পরিকল্পনার কথা ঘোষণা করে। প্রকল্পটির খরচ প্রাথমিকভাবে ২০ লক্ষ ওমানি রিয়াল বা ৫.১৯ লক্ষ মার্কিন ডলার ধরা হয়। আল আমিরাত ক্রিকেট স্টেডিয়াম নামে পরিচিত মাঠটি ২০১২ সালের অক্টোবর মাসে এশীয় ক্রিকেট কাউন্সিলের প্রধান নির্বাহী কর্মকর্তা আশরাফুল হক উদ্বোধন করেন। দুই মাস পর একটি ঘরোয়া খেলা আয়োজনের মধ্য দিয়ে আনুষ্ঠানিকভাবে স্টেডিয়ামটির কার্যক্রম শুরু হয়। ২০১৫ সালের মাঠটিতে ফ্লাডলাইট যুক্ত করা হয়।
২০১৯ সালের ফেব্রুয়ারি মাসে মাঠটিতে ২০১৯ এসিসি পশ্চিমাঞ্চল টি২০ ও একটি চতুর্দেশীয় সিরিজ আয়োজন করা হয়। উভয় টুর্নামেন্টেই ম্যাচগুলো টোয়েন্টি২০ আন্তর্জাতিক হিসেবে খেলা হয়।
২০১৯ সালের ২১ জানুয়ারি মালদ্বীপ ও বাহরাইনের মধ্যকার একটি ম্যাচে মালদ্বীপের বোলার ইব্রাহিম হাসান এ মাঠের প্রথম টোয়েন্টি২০ আন্তর্জাতিক পাঁচ উইকেট লাভ করেন।
২০১৯ সালের ২৩ জানুয়ারি কুয়েত ও বাহরাইনের মধ্যকার একটি ম্যাচে কুয়েতের ব্যাটার রবিজ সন্দরুবন এ মাঠের প্রথম টোয়েন্টি২০ আন্তর্জাতিক শতরানের ইনিংস খেলেন।
২০১৯ সালের অক্টোবর মাসে মাঠটিতে ওমান, আয়ার‍ল্যান্ড, নেপাল, নেদারল্যান্ডস ও হংকং-এর অংশগ্রহণে একটি পঞ্চদেশীয় টি২০ টুর্নামেন্টের আয়োজন করা হয়।
২০২০ সালের ফেব্রুয়ারি মাসে মাঠটিতে ২০২০ এসিসি পশ্চিমাঞ্চল টি২০ অনুষ্ঠিত হয়।
ভারতে কোভিড-১৯-এর প্রকোপ বেড়ে যাওয়ার কারণে এ মাঠে ২০২১ আইসিসি পুরুষ টি২০ বিশ্বকাপের কিছু ম্যাচ আয়োজন করা হয়। টুর্নামেন্টের মোট ৬টি ম্যাচ এ মাঠে আয়োজিত হয়, যার মধ্যে স্বাগতিক ওমানের সবগুলো ম্যাচ অন্তর্ভুক্ত ছিল।
স্টেডিয়ামটিতে অনুষ্ঠিত পুরুষ একদিনের আন্তর্জাতিক ম্যাচসমূহে শতরানের তালিকা নিচে দেয়া হলো।
স্টেডিয়ামটিতে অনুষ্ঠিত পুরুষ একদিনের আন্তর্জাতিক ম্যাচসমূহে পাঁচ উইকেটের তালিকা নিচে দেয়া হলো।
স্টেডিয়ামটিতে অনুষ্ঠিত পুরুষ টোয়েন্টি২০ আন্তর্জাতিক ম্যাচসমূহে শতরানের তালিকা নিচে দেয়া হলো।
স্টেডিয়ামটিতে অনুষ্ঠিত পুরুষ টোয়েন্টি২০ আন্তর্জাতিক ম্যাচসমূহে পাঁচ উইকেটের তালিকা নিচে দেয়া হলো।
স্টেডিয়ামটিতে অনুষ্ঠিত নারী টোয়েন্টি২০ আন্তর্জাতিক ম্যাচসমূহে শতরানের তালিকা নিচে দেয়া হলো।
স্টেডিয়ামটিতে অনুষ্ঠিত নারী টোয়েন্টি২০ আন্তর্জাতিক ম্যাচসমূহে পাঁচ উইকেটের তালিকা নিচে দেয়া হলো।
স্টেডিয়ামটিতে অনুষ্ঠিত পুরুষ টোয়েন্টি২০ আন্তর্জাতিক ম্যাচসমূহে শতরানের তালিকা নিচে দেয়া হলো।
স্টেডিয়ামটিতে অনুষ্ঠিত পুরুষ টোয়েন্টি২০ আন্তর্জাতিক ম্যাচসমূহে পাঁচ উইকেটের তালিকা নিচে দেয়া হলো।
স্টেডিয়ামটিতে অনুষ্ঠিত নারী টোয়েন্টি২০ আন্তর্জাতিক ম্যাচসমূহে শতরানের তালিকা নিচে দেয়া হলো।
স্টেডিয়ামটিতে অনুষ্ঠিত নারী টোয়েন্টি২০ আন্তর্জাতিক ম্যাচসমূহে পাঁচ উইকেটের তালিকা নিচে দেয়া হলো।
গ্রোভিও

গ্রোভিওরা (লাতিন - "Grovii"; স্পেনীয় - "grovios") ছিল প্রাক-রোমান যুগে ইবেরীয় উপদ্বীপের পশ্চিম অংশে বর্তমান পর্তুগালের উত্তরাংশ ও বর্তমান স্পেনের গালিথিয়া অঞ্চলের অংশবিশেষে বসবাস করা এক প্রাচীন উপজাতি। এর মূলত মিনিও নদীর উপত্যকা ও মোহনা, থিয়েস দ্বীপপুঞ্জ, বাইয়োনা অঞ্চল ও রিয়া দে বিগো সংলগ্ন এলাকায় বসবাস করতো। এদের বসবাসের সীমানা "আ গ্রোভা" উচ্চভূমি পর্যন্ত বিস্তৃত ছিল বলে মনে করা হয়। বর্তমান উত্তর পশ্চিম স্পেনের পন্তেবেদ্রা প্রদেশের তুই অঞ্চল ছিল তাদের অন্যতম মূল কেন্দ্র। রোমানদের লেখাপত্রে "কাস্তেলাম টাইডি" নামে এর উল্লেখ পাওয়া যায়। ব্রোঞ্জ যুগ থেকেই এই অঞ্চলে মানুষের বসতি পরিলক্ষিত হয়।
আলোইয়া ও আগিয়া পার্বত্য অঞ্চল, কাবেথা দে ফ্রাঙ্কোস ও তুই'এ এদের নির্মিত প্রাকারবেষ্টিত ধ্বংসাবশেষ বা "কাস্ত্রো" আবিষ্কৃত হয়েছে।
প্রাচীন বিভিন্ন লেখাপত্রে, যেমন প্রখ্যাত রোমান ভৌগোলিক পম্পোনিয়াস মেলা, সাহিত্যিক, বিজ্ঞানী ও সৈনিক প্লিনি (বড়), রাজনীতিবিদ ও কবি সিলিকাস ইতালিকাস এবং টলেমির লেখাতেও এদের উল্লেখ পাওয়া যায়। পম্পোনিয়াস মেলা ও প্লিনির মতে এরা এদের আশেপাশে বসবাসকারী অন্যান্য উপজাতির ন্যায় কেল্টীয় ছিল না, বরং ছিল গ্রিক বংশোদ্ভূত। ট্রয় যুদ্ধখ্যাত গ্রিক বীর ডিওমিডিসের বংশধর বলেও এরা উল্লিখিত হয়েছে। এদের মূল উপাস্য দেবতা ছিল সম্ভবত তুরিয়াকাস (আইরিশ দেবতা "টোর"-এর সঙ্গে যার সম্পর্কের ইঙ্গিত পাওয়া যায়)।
প্রাক-রোমীয় যুগের ইবেরীয় দ্বীপে বসবাসকারী বিভিন্ন উপজাতির মানচিত্র (দ্বিতীয় শতাব্দী)
ওমান ক্রিকেট বোর্ড

ওমান ক্রিকেট বোর্ড, প্রচলিত ব্যবসায়িক অর্থে ওমান ক্রিকেট হিসাবে পরিচিত ওমান ক্রিকেট এর প্রশাসনিক কাঠামোর মূল। এর প্রধান কার্যালয় ওমানের রৌই অঞ্চলে অবস্থিত। ওমান ক্রিকেট বোর্ড হচ্ছে আন্তর্জাতিক ক্রিকেট কাউন্সিল (আইসিসি)'র ওমান প্রতিনিধি। যারা ২০০০ সন থেকে অধিভুক্ত সদস্য পদ ও জুলাই ২০‌১৪ থেকে সহযোগী সদস্য পদ বহন করে আসছে। ওমান ক্রিকেট এশিয়ান ক্রিকেট কাউন্সিল (এসিসি)'রও সদস্য।
ওমান ক্রিকেটের প্রতিষ্ঠা হয় ১৯৭৯ সালে বোর্ডের প্রেসিডেন্ট কানাক্সী জি. খিমজি ও অন্যান্য প্রতিষ্ঠাতা সদস্যদের নিয়ে। সংস্থাটির প্রথম প্রধান পৃষ্ঠপোষক ছিলেন প্রয়াত শেখ সাঈদ আব্বাস বিন ফাইসাল। বর্তমানে ওমান ক্রিকেট আইসিসির ৩৮তম সহযোগী সদস্য দেশ এবং টুয়েন্টি২০তে রয়েছে আন্তর্জাতিক মর্যাদা। বর্তমান প্রধান পৃষ্ঠপোষক হিসাবে রয়েছেন শেখ সাঈদ হাইতাম বিন তারিক আল সাঈদ।
ওমান ২০০০ সালে আইসিসির অধিভুক্ত সদস্য ও এসিসি'র সহযোগী সদস্য পদ লাভ করে। তাদের প্রথম আন্তর্জাতিক খেলার অভিষেক হয় ২০০২ এসিসি ট্রফিতে। বোর্ডের আওতাধীন রয়েছে পুরুষ জাতীয় দল, মহিলা জাতীয় দল, অনূর্ধ্ব ১৯, অনূর্ধ্ব-১৭, অনূর্ধ্ব ১৬ দল। 
ওমান ক্রিকেট বোর্ডের চেয়ারম্যান কানক খিমজিকে ওমান ক্রিকেটের উন্নয়নে তার লাইফটাইম সার্ভিসের জন্য আইসিসি পুরস্কার প্রদান করা হয় ২০১১ সালে। ওমানের ক্রিকেটের অভুতপূর্ব উন্নয়নের জন্য আইসিসি কর্তৃক স্বীকৃত ও প্রশংসিত হন।
এছাড়া ওমান মহিলা দলের সাফল্যও বেড়ে চলছে। 
আগস্ট ২০১৬-এ ওমানকে এশিয়ান ক্রিকেট কাউন্সিল-এ নন-টেস্ট খেলুড়ে পূর্ণ সদস্য পদে উন্নীত করা হয়। 
বিশ্বক্রিকেট লীগ বিভাগ ২ এ খেলে পরপর ৩টি জয়ের ধারাবাহিকতার কারণে ২৪ জুন ২০১৯ তারিখে ওমানকে ওডিআই মর্যাদা প্রদান করা হয়। 
সংস্থাটি পরিচালনার জন্য রয়েছে এর উপযোগী বিভিন্ন কমিটি।
ড্রাসিনা

ড্রাসিনা বা Dracena একটি ঘরোয়া উদ্ভিদ। এর বৈজ্ঞানিক নামঃ Dracena Marginata. এটিকে মূলত বিভিন্ন উপকারের দরুন ঘরোয়া উদ্ভিদ হিসেবে ব্যবহার করা হয়। নাসার ঘরোয়া উদ্ভিদ নিয়ে গবেষণায় উঠে এসেছে যে ড্রাসিনা অন্যান্য ঘরোয়া উদ্ভিদের মধ্যে অন্যতম সেরা বায়ু নির্মলকারী একটি উদ্ভিদ। এছাড়াও ড্রাসিনা এলার্জি ও হাপানি সৃষ্টিকারী ক্ষতিকর বায়ু শোষণ করতে পারে। তাই বর্তমানে পশ্চিমা দেশ সমূহে বাসা বাড়ি, অফিস, প্রতিষ্ঠান স্কুলসমূহে ঘরোয়া উদ্ভিদ হিসেবে এটির ব্যবহার অনেক।
নাসা কিছুদিন আগে উদ্ভিদ নিয়ে গবেষণা করে তাদের ট্রাইক্লোরোইথিলিন, ফর্মালডিহাইড, বেনজিন নামক কয়েকটি রাসায়নিক পদার্থ দূর করার সক্ষমতা জানতে। সেই গবেষণা প্রতিবেদন অনুযায়ী ড্রাসিনা বেশ কার্যকরীভাবে ঘরের অভ্যন্তরে সৃষ্টি রাসায়নিক উপাদান শোষণ করতে সক্ষম।
ড্রাসিনার পাঁচটি পরিচিত জাতের মধ্যে অন্যতম হলঃ
ভোলাগঞ্জ

ভোলাগঞ্জ সিলেটের একটি উল্লেখযোগ্য দর্শনীয় স্থান। এটি ঢালা নদীর তীরে অবস্থিত। ভোলাগঞ্জের ঢালা নদী দেশের সর্ববৃহত্তম পাথর কোয়ারির অঞ্চল। এখান থেকে ছাতক পর্যন্ত ১১ কিলোমিটার এলাকা নিয়ে দাঁড়িয়ে ভোলাগঞ্জ রোপওয়ে বা রজ্জুপথ।
সিলেটের কোম্পানীগঞ্জ উপজেলার চমৎকার একটি গ্রাম ভোলাগঞ্জ। রোপওয়ে, পাথর কেয়ারী, নদী আর পাহাড়ে মিলে এই ভোলাগঞ্জ। সিলেট শহর থেকে ভোলাগঞ্জ এর দূরত্ব ৩৩ কিলোমিটার। ধলাই নদী বাংলাদেশ অংশে প্রবেশ করে দু’ভাগে বিভক্ত হয়ে প্লান্টের চারপাশ ঘুরে আবার একীভূত হয়েছে। কোম্পানীগঞ্জ উপজেলা সদরের কাছে ধলাই নদী মিলিত হয়েছে পিয়াইন নদীর সাথে। একশ একর আয়তনের রোপওয়েটি তাই পরিণত হয়েছে বিশেষ আকর্ষণীয় স্থানে।
ভারতের তৎকালীন আসাম প্রদেশের রাজধানী শিলংয়ে একসময় লোকজন এ রাস্তা দিয়েই যাতায়াত করতেন। কালের পরিক্রমায় এখানে প্রতিষ্ঠিত হয়েছে রজ্জুপথ। নাম ভোলাগঞ্জ রোপওয়ে। দেশের সর্ববৃহৎ ভোলাগঞ্জ পাথর কোয়ারির অবস্থানও এ এলাকায়। রোপওয়ে, পাথর কোয়ারি আর পাহাড়ি মনোলোভা দৃশ্য অবলোকনে প্রতিদিনই পর্যটকদের আনাগোনা চলে।
পৃথিবীর সর্বাধিক বৃষ্টিবহুল এলাকা চেরাপুঞ্জির অবস্থান ভারতের পাহাড়ী রাজ্য মেঘালয়ে। ধলাই নদীর উজানে এ রাজ্যের অবস্থান। খাসিয়া জৈন্তিয়া পাহাড় ঘেরা এ রাজ্যের দৃশ্য বড়ই মনোরম। ভোলাগঞ্জ রোপওয়ে এলাকায় অবস্থান করে পাহাড় টিলার মনোরম দৃশ্যাবলি অবলোকন করা যায়। বর্ষাকালে চেরাপুঞ্জির বৃষ্টির পানি ধলাই নদীতে পাহাড়ী ঢলের সৃষ্টি করে। গ্রীষ্মকালে অনেকে =ধলাই নদীকে মরা নদী হিসাবে অভিহিত করলেও বর্ষাকালে নদীটি ফুলে ফেঁপে উঠে। ধলাই নদীর মনোলোভা রূপ, সবুজ পাহাড় বন্দী এলাকা জুড়ে অজস্র সাদা পাথর, আকাশের নীল ছায়া রেখে যায় পাথরে জমে থাকা স্ফটিক জলে। দূরের পাহাড়গুলোর উপর মেঘের ছড়াছড়ি, সাথে একটা দুটো ঝর্ণার গড়িয়ে পড়া। নদীর টলমলে হাঁটু পানির তলায় বালুর গালিচা। চিক চিক করা রূপালী বালু আর ছোট বড় সাদা অসংখ্য পাথর মিলে এ যেন এক পাথরের রাজ্য। প্রকৃতির খেয়ালে গড়া নিখুঁত ছবির মত সুন্দর এই জায়গাটির নাম ভোলাগঞ্জ। 
ভোলাগঞ্জে রয়েছে একটি ল্যান্ড কাস্টমস স্টেশন। আমদানি রপ্তানি কার্যক্রম চলে এ স্টেশন দিয়ে। ভারত সীমান্তের জিরো লাইনের এই কাস্টমস স্টেশনে দাড়িয়ে অপারের সৌন্দর্য্য প্রত্যক্ষ করা যায়।
অন্তর্বাস

অন্তর্বাস হচ্ছে বাইরের কাপড়ের নিচে পরা এক ধরনের পোশাক যা সাধারণত ত্বকের সঙ্গে সরাসরি যোগাযোগ রাখে যদিও সেটা একক স্তরের বেশি হতে পারে। অন্তর্বাস বাইরের পোশাকগুলোকে শরীরের ময়লা এবং ঘাম থেকে রক্ষা করে, ত্বকের বিরুদ্ধে বাইরের পোশাকের ঘর্ষণ কমিয়ে দেয়, দেহকে আকৃতিতে রাখতে সহায়তা করে এবং এটির অংশগুলির জন্য গোপনতা বা সমর্থন প্রদান করে। ঠান্ডা আবহাওয়ার মধ্যে, অন্তর্বাস কখনো কখনো অতিরিক্ত উষ্ণতা প্রদান করে। পোশাকের কিছু আইটেম অন্তর্বাস হিসাবে ডিজাইন করা হয়, অন্যগুলো যেমন টি-শার্ট এবং কিছু নির্দিষ্ট শর্ট প্যান্টস, বক্ষবন্ধনী এবং জাঙ্গিয়া বহির্বাস হিসেবে ব্যবহার করা হতে পারে (যেমনঃ সাঁতার কাটার ক্ষেত্রে)।
উন্নত দেশসমূহে অন্তর্বাস না পরাটা এক ধরনের অস্বাভাবিকতা হিসেবে বিবেচিত হয় এবং যারা অন্তর্বাস পরেননা তাদেরকে মার্কিন যুক্তরাষ্ট্রে নারীদের ক্ষেত্রে অপভাষায় 'গোয়িং কমান্ডো' এবং পুরুষদের ক্ষেত্রে 'ফ্রিবলিং' বলা হয়। অপরদিকে যেসব নারী বক্ষবন্ধনী পরেননা তাদেরকে বলা হয় 'ফ্রিবুবিং'।
হারিশ

হারিশ ("") হল যখন মলদ্বারের দেয়ালগুলো এমন পার্যায়ে স্থানভ্রষ্ট হয় যে, তারা মলদ্বারের বাইরে বেরিয়ে আসে এবং শরীরের বাইরে দৃশ্যমান হয়। যাইহোক, বেশিরভাগ গবেষক সম্মত হন যে মলদ্বারের প্রসারিত অংশটি বাহ্যিকভাবে দৃশ্যমান কিনা এবং মলদ্বারের প্রাচীরের সম্পূর্ণ বা শুধুমাত্র আংশিক পুরুত্ব কমেছে কিনা তার উপর নির্ভর করে ৩-৫ রকমের হারিশ রয়েছে। 
এর ফলে অস্বস্তির সৃষ্টি হয়, শ্লেষ্মা ক্ষরণ করে এবং রক্তপাত ঘটায়। বড় ধরনের হারিস থেকে মলও চুঁইয়ে পরতে পারে। কোষ্ঠকাঠিন্যের রোগীর মলত্যাগের সময় বারংবার কোঁত মারার ফলে, কিংবা শিশুর আমাশয় এর ফলে এবং বার্ধক্যজনিত পায়ুর রন্ধ্র নিয়ন্ত্রক পেশির (স্ফিংক্টার পেশি) দুর্বলতার ফলে সাধারণত হারিশ হয়। কোষ্ঠকাঠিন্যের চিকিৎসা করতে হয় সবজি আঁশসমৃদ্ধ খাদ্য বেশি খেতে হয়, তাতে লাভ না হলে অস্ত্রোপচার করতে হয়।
সম্বলপুরী ভাষা

সম্বলপুরী ওডিয়া ভারতের পশ্চিম ওড়িশায় কথিত একটি ইন্দো-আর্য ভাষা। এটি পশ্চিমা ওড়িয়া নামে পরিচিত। এছাড়া এটি কোসালী (কোসলি, কোশাল এবং কোশালি) রূপে সম্প্রতি জনপ্রিয়, কিন্তু নামটি বিতর্কিত শব্দ হিসাবে পরিচিত, যা প্রাচীন কোশল রাজ্যের নামের সাথে সংঘর্ষের দিকে আকৃষ্ট করে, যার বিস্তৃত অঞ্চল বর্তমান দিনে সম্বলপুর অঞ্চল।
সম্বলপুরীভাষী সাধারণত "সম্বলপুরী ভাষা"কে একটি পৃথক ভাষা হিসাবে বোঝে, তবে এই ভাষার বাইরের লোকেরা এটিকে ওড়িয়ার একটি উপভাষা হিসাবে দেখ এবং প্রথাগত যোগাযোগের জন্য সম্বলপুরীভাষী আদর্শ ওডিয়া ভাষা ব্যবহার করে। ২০০৬ সালে চারটি গ্রামে সম্বলপুরী ভাষায় কথা বলা লোকের মধ্যে একটি জরিপে পাওয়া গেছে যে তারা আদর্শ ওড়িয়া ভাষার সাথে তাদের মৌলিক শব্দভাণ্ডারের তিন চতুর্থাংশ ভাগ করে নিয়েছে।
সম্বলপুরী ওড়িশার নিম্নোক্ত জেলায় কথিত হয়: সম্বলপুর (সম্বলপুর শহর, অঞ্চলের প্রধান সাংস্কৃতিক ও বাণিজ্যিক কেন্দ্র), দেবগড়, সুন্দরগড়, ঝারসুগুড়া, বড়গড়, সুবর্ণপুর, বলাঙ্গির, নূয়াপড়া, কালাহান্ডি, বৌধ এবং অনুগুল জেলার আঠমল্লিক মহকুমা। সম্বলপুরীভাষীদের প্রতিবেশী ছত্তীসগঢ় ও ঝাড়খণ্ডের রাজ্যের বিভিন্ন এলাকায় পাওয়া যায়।
দেবনাগরী লিপি সম্ভবত অতীতে ব্যবহার করা হত, কিন্তু ২০ শতকের শুরু থেকেই ওড়িয়া লিপি প্রতিষ্ঠিত হয় এবং বর্তমানে এই লিপি সর্বাধিক ব্যবহৃত।
ভাষার স্বীকৃতির জন্য একটি ভাষা আন্দোলন সক্রিয় রয়েছে। আন্দোলন মূল উদ্দেশ্য ভারতীয় সংবিধানের ৮ষ্ঠ তফসিলে এই ভাষাকে অন্তর্ভুক্ত করা।
উনবিংশ শতাব্দীর শেষের দিক পর্যন্ত সম্বলপুরী ভাষায় কোন লিখিত সাহিত্য তৈরি হয়নি।
প্রাচীন পাথরের শিলালিপি, তাম্রফলক, তাল পাতায় কোন লেখা এই ভাষাতে পাওয়া যায় না। প্রথম সম্বলপুরী ওড়িয়া লেখা ১৮৯১ সালে সাপ্তাহিক পত্রিকা "সম্বলপুর হিতৈষানি" প্রকাশ করেন, যা দেবাগড়ে প্রকাশিত হয়েছিল। "মধুসূদন" দ্বারা লিখিত কবিতার শিরোনামটি ছিল "সম্বলপুর অঞ্চলার প্রচীন কবিতা"। 
এভাবে ১৯৮১ থেকে ১৯৪৭ সালের মধ্যে মোট ৩৫ জন কবি ৬৪ টি কবিতা লিখেছিলেন। ১৮৯১ খ্রি সম্বলপুরী সাহিত্যের ইতিহাসে অন্ধকার যুগ। ১৮৯১ থেকে ১৯৭০ সাল পর্যন্ত সম্বলপুরী সাহিত্যের শিশু পর্যায়ে বলা যেতে পারে। এই সময়ের মধ্যে খুব কম সম্বলপুরী সাহিত্য তৈরি হয়েছিল। শুধু ১৯৭০ পরে সেখানে ভাষা বিকাশের জন্য জাগরণ ঘটে। সত্য নারায়ণ বোহিদার ছিলেন প্রথম ব্যক্তি যিনি শুধুমাত্র সম্বলপুরী সাহিত্য রচনা করেননি বরং অন্যদের সম্বলপুরী ভাষায় লেখার জন্য উৎসাহিত করেছিলেন। তিনি বিভিন্ন সাহিত্য সম্মেলনে প্রমাণ করেছেন যে সম্বলপুরী একটি পৃথক ভাষা। ১৯৭০ সাল থেকে পশ্চিম ওড়িশার লোকেরা বুঝতে পেরেছিলেন যে সম্বলপুরী একটি পৃথক ভাষা [উদ্ধৃতি প্রয়োজন] এবং এই ভাষাতে সাহিত্য তৈরি করা যেতে পারে। এর পর আরো অনেক বেশি লোক নিজেদের সম্বলপুরী সাহিত্য তৈরি নিযুক্ত করেন।
সম্বলপুরী ভাষা বা কোসালি ভাষাতে প্রকাশিত সাময়িক পত্রিকার (ম্যাগাজিনগুলির) তালিকা নিচে:
অংশুমান রথ

অংশুমান রথ (; জন্ম ৫ নভেম্বর ১৯৯৭) হংকং দলের একজন ক্রিকেটার এবং হংকং জাতীয় ক্রিকেট দলের বর্তমান অধিনায়ক।
অংশুমান রথ মুলত সত্যনগর, ভুবনেশ্বর, ওড়িশা, ভারতীয় বংশোদ্ভুত একজন ওড়িয়া পরিবারের সদস্য। ১৯৯০ এর শেষের দিকে তার পিতা ব্যবসায়িক প্রয়োজনে ভারত ত্যাগ করে হংকং-এ স্থায়ীভাবে বসবাস শুরু করে। অংশুমানের জন্ম হয় ১৯৯৭ সালে হংকং এ।
স্থায়ী বসবাস হংকং এ হলেও তার পরিবার ঘনঘন ওড়িশা ভ্রমণে আসতো এবং অংশুমান ওড়িয়া ভাষায় শুধু অনর্গল কথাই বলতে পারেন না, সে তার পৈত্রিক জন্মভূমি ভুবনেশ্বর ঘুরতেও ভালবাসেন।
সে চার বছর বয়স থেকেই তারাঙ্গ এর সাথে ক্রিকেট খেলা শুরু করে, যখন তার পিতা তাকে খেলার সাথে পরিচয় করিয়ে দেয়। সে ওয়েস্ট আইল্যান্ড স্কুল এর একজন ছাত্র।
একদিনের আন্তর্জাতিক(ওডিআই) ক্রিকেটে তার অভিষেক হয় অস্ট্রেলিয়ায় ২০১৪ সালের ৮ নভেম্বর হংকং জাতীয় ক্রিকেট দলের হয়ে পাপুয়া নিউ গিনির বিপক্ষে। টুয়েন্টি২০ আন্তর্জাতিক ক্রিকেটে অভিষেক হয় ২০১৫ সালের ১৫ জুলাই হংকংয়ের হয়ে নেপালের বিপক্ষে ২০১৫ আইসিসি বিশ্ব টুয়েন্টি২০ বাছাইপর্ব খেলায়। প্রথম-শ্রেণীর ক্রিকেটে অভিষেক ঘটে ২০১৫-১৭ আইসিসি আন্তর্জাতিক কাপ প্রতিযোগিতায় ১১ নভেম্বর ২০১৫ সংযুক্ত আরব আমিরাতের বিপক্ষে।
১৬ ফেব্রুয়ারি ২০১৭ তারিখে নেদারল্যান্ডস এর বিপক্ষে ২০১৫-১৭ আইসিসি বিশ্ব ক্রিকেট লীগ চ্যাম্পিয়নশীপ খেলায় প্রথম লিস্ট এ সেঞ্চুরী করে বাবর হায়াত এর সাথে জুটি করে তৃতীয় উইকেটে দলের জন্য ১৯৭ রান যোগ করে। এটা ছিল হংকংয়ের সর্বোচ্চ রেকর্ড এবং বিশ্ব ক্রিকেট লীগ খেলার যেকোন উইকেটের সর্বোচ্চ রেকর্ড।
২০১৭ সালের ডিসেম্বরে ২০১৫-১৭ আইসিসি বিশ্ব ক্রিকেট লীগ চ্যাম্পিয়নশীপ প্রতিযোগিতায় সে তার প্রথম একদিনের আন্তর্জাতিক খেলায় শতরান করেন পাপুয়া নিউ গিনি'র বিপক্ষে, উক্ত খেলায় তার সংগ্রহ ছিল অপরাজিত ১৪৩ এটিও ছিল কোন হংকং-এর ব্যাটসম্যানের করা একদিনের আন্তর্জাতিকে সর্বোচ্চ ব্যক্তিগত সংগ্রহের রেকর্ড। ১০ খেলায় ৬৭৮ রান নিয়ে ২০১৫-১৭ আইসিসি বিশ্ব ক্রিকেট লীগ চ্যাম্পিয়নশীপে সে ছিল সর্বোচ্চ রান সংগ্রহকারী ব্যাটসম্যান। 
২০১৮ সালে ২০১৮ এশিয়া কাপ বাছাইপর্ব প্রতিযোগিতা খেলার জন্য তাকে হংকং স্কোয়াডের সহ-অধিনায়ক নিযুক্ত করা হয়। অতঃপর, প্রতিযোগিতা শুরু হওয়ার পূর্বে বাবর হায়াত অধিনায়কের দায়িত্ব থেকে অব্যাহতি নিলে, তাকে দলের বদলী অধিনায়ক হিসাবে নিযুক্ত করা হয়। হংকং বাছাইপর্ব প্রতিযোগিতায় জয় লাভ করলে তাকে ২০১৮ এশিয়া কাপ-এর দলীয় স্কোয়াডের অধিনায়কের দায়িত্ব পেয়ে যান।
এপ্রিল ২০১৯ এ নামিবিয়ায় অনুষ্ঠেয় ২০১৯ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতায় হংকং দলের অধিনায়কের দায়িত্ব পায়। উক্ত প্রতিযোগিতায় ৬ খেলায় ২৯০ রান নিয়ে সে ছিল প্রতিযোগিতার সেরা রান সংগ্রহকারী। ২০১৯ সালের ১২ সেপ্টেম্বর হংকং জাতীয় ক্রিকেট দল থেকে অব্যাহতি নিয়ে তিনি দেশপ্রেমের টানে ভারতে স্থানীয় খেলোয়াড় হিসাবে ক্যারিয়ার গড়ার সিদ্ধান্ত নেন।
জুন ২০১৯ এ সে এডমন্টন রয়্যালস ফ্রাঞ্চাইজের হয়ে ২০১৯ গ্লোবাল টি২০ কানাডা খেলার জন্য নির্বাচিত হয়।
বাসব

বাসব হল বাংলা সাহিত্যের একটি গোয়েন্দা চরিত্র। বাংলা সাহিত্যে কাল্পনিক গোয়েন্দা চরিত্রগুলির অন্যতম বাসবের এর সৃষ্টিকর্তা সাহিত্যিক কৃশানু বন্দ্যোপাধ্যায়।
বাসবের পুরো নাম বাসব ব্যানার্জী। সে ডাক্তারির ছাত্র ছিল। কিন্তু ভবিষ্যতের জন্য পেশা হিসাবে গোয়েন্দাগিরিকে বেছে নেয়। পর্যবেক্ষণ ও অনুসন্ধানের মাধ্যমে অপরাধীকে শনাক্ত করাই তার তদন্তের কৌশল। তার বন্ধু কাম সহকারী শৈবাল। শৈবাল পেশায় ডাক্তার, সে বিভিন্ন অভিযানে বাসবের সঙ্গী হয়। বাসব সাহেবীয়ানায় অভ্যস্ত এবং অবিবাহিত। কৃশানু বন্দ্যোপাধ্যায় মোট ১৩ টি খণ্ডে বাসবের অজস্র গোয়েন্দা কাহিনী লিখে গেছেন।
স্বপন ঘোষাল এর পরিচালনায় বাসব কাহিনীর চলচ্চিত্র 'রহস্যভেদী বাসব' নির্মিত হয়েছে। বাসব ও শৈবালের ভূমিকায় অভিনয় করেছেন যথাক্রমে সম্রাট মুখার্জী ও কুমার চৌধুরী।
ঢাকা ২০৪০

ঢাকা ২০৪০ হল একটি আসন্ন বাংলাদেশি সামাজিক নাট্য চলচ্চিত্র, যেটিতে মুখ্য ভূমিকায় অভিনয় করেছেন বাপ্পি চৌধুরী, নুসরাত ফারিয়া ও নুসরাত ইমরোজ তিশা। চলচ্চিত্রটি পরিচালনা করেছেন ও চলচ্চিত্রটির গল্প লিখেছেন দীপংকর সেনগুপ্ত দীপন এবং চলচ্চিত্রটি প্রযোজনা করেছেন সনেট কুমার সাহা।
২০৪০ সালের ঢাকা কেমন হবে এটা নিয়েই আবর্তিত হয়েছে চলচ্চিত্রটির গল্প।
২০১৯ সালের ২০ জুন ঢাকা ক্লাবের স্যামসন এইচ চৌধুরী মিলনায়তনে অনুষ্ঠিত হয় চলচ্চিত্রটির মহরত। ২০১৯ সালের ২৪ জুন থেকে শুরু হয় চলচ্চিত্রটির চিত্রগ্রহণ।
দীপক রায়

দীপক রায় হল বাংলা সাহিত্যের একটি গোয়েন্দা চরিত্র। বাংলা সাহিত্যে কাল্পনিক গোয়েন্দা চরিত্র গুলির অন্যতম দীপকের এর সৃষ্টিকর্তা সাহিত্যিক অজেয় রায়।
দীপক রায় পেশায় একজন সাংবাদিক। বোলপুর শহরে বঙ্গবার্তা পত্রিকার সম্পাদক ও ভাওবানী প্রেসের মালিক কুঞ্জবিহাত্রী মাইতি তাকে বিভিন্ন সময় অনুসন্ধানমূলক সাংবাদিকতায় উৎসাহ দেন ও ঘটনাচক্রে দীপক জড়িয়ে পড়ে রহস্যে বা আধিভৌতিক ঘটনার সাথে। বাঙালী সাহিত্যিক অজেয় রায় দীপককে বছর পচিশের সদামাটা বাঙালী চরিত্রেই চিত্রায়িত করেছেন। কখনও কখনও দীপকের সহযোগী হয় ভাইপো ছোটন আর ভাইঝি ঝুমা। প্রায় প্রতিটি কাহিণী বীরভূম জেলার পটভূমিকায় নির্মিত। এই গোয়েন্দা কাহিনীগুলির বেশিরভাগ শুকতারা পত্রিকায় প্রকাশিত।
পিনডিদা

পিনডিদা বাংলা সাহিত্যের একটি জনপ্রিয় কাল্পনিক চরিত্র যার সৃষ্টিকর্তা বাঙালী সাহিত্যিক আশুতোষ মুখোপাধ্যায়। পিনডিদার বেশিরভাগ গল্প শুকতারা ও কিশোর ভারতী পত্রিকায় প্রকাশিত হয়েছে।
পিনডিদা একজন গল্পবাগীশ দাদা। জানা যায় তার আসল নাম প্রদীপ নারায়ণ দত্ত সংক্ষেপে পি.এন.ডি, পাড়ায় পিনডিদা নামে পরিচিত। তিনি নাকি ব্রাজিল দলের ফুটবলার ছিলেন। বর্তমানে বর্ধমানে থাকেন। হাঁটুর মালাইচাকি ভেঙে ফুটবল থেকে রিটায়ার করে ব্রাজিল ছেড়ে দেশে ফেরেন পিনডিদা। সেখানে তার পাঁচ শাগরেদ সোনা, কার্তিক, চটপটি, হাবুল এবং কেবলু পিনডিদার বিরাট ভক্ত। আড্ডার ফাঁকে পিনডিদা ব্রাজিলের বিচিত্র অভিজ্ঞতার গল্প করেন। মাঝে মাঝে পিনডিদা ও তার ভক্তরা জড়িয়ে পড়েছে রোমাঞ্চকর সব অ্যাডভেঞ্চারে এবং প্রতিবারই নেতার ভূমিকায় সকলকে উদ্ধার করেছে পিনডিদা। তিনি প্রায়শই শাগরেদদের বুদ্ধির খেলায় ফাঁসাতেন আর বাজি ধরতেন।
চুয়াডাঙ্গা পুরাতন স্টেডিয়াম

চুয়াডাঙ্গা পুরাতন স্টেডিয়াম ১৯৪৩ সালে নির্মিত বাংলাদেশের একটি জেলা পর্যায়ের স্টেডিয়াম। স্টেডিয়ামটি চুয়াডাঙ্গা জেলার চুয়াডাঙ্গা পৌরসভার রেল স্টেশনের পূর্ব পাশে অবস্থিত। স্টেডিয়ামটি চুয়াডাঙ্গা জেলার প্রথম স্টেডিয়াম। অন্য স্টেডিয়ামটি ২০১২ সালে নির্মিত চুয়াডাঙ্গা-ঝিনাইদহ সড়কের পাশে জাফরপুর-নূরনগর মৌজায় অবস্থিত চুয়াডাঙ্গা জেলা স্টেডিয়াম নামে পরিচিত। এই স্টেডিয়ামে বাংলাদেশের জাতীয় দিবস সমূহে কুচকাওয়াচ, জেলার বিভিন্ন ক্রীড়া বিশেষ করে ক্রিকেট, ফুটবল অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধানে রয়েছে।
কলকাতা মোহামেডান ক্লাবের ফুটবলারদের অনুশীলনের জন্য ১৯৪৩ সালে খেলোয়াড়দের উদ্যোগে তৈরি করা হয়েছিল এ মাঠ। পরবর্তীতে তা স্টেডিয়ামে রূপান্তর করা হয়। ১৯৫৪ সালে হায়দার আলির নামে একটি প্যাভিলিয়ন যুক্ত করা হয়। স্টেডিয়ামটি আয়তাকার। উত্তর ও পশ্চিম অংশে কংক্রিটের গ্যালারি রয়েছে। এই স্টেডিয়াম সংলগ্ন একটি জিমনেসিয়াম ও একটি শিশু-কিশোর সাঁতার প্রশিক্ষণ কেন্দ্র রয়েছে।
স্টেডিয়ামটিতে প্রতিবছর বাংলাদেশের স্বাধীনতা ও বিজয় দিবসে কুচকাওয়াজ, শরীরচর্চা প্রদর্শনী এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয়। চুয়াডাঙ্গা জেলা ফুটবল এসোসিয়েশনের উদ্যোগে জেলা পর্যায়ের ফুটবল লিগ হয়ে থাকে। নাইটিঙ্গেল ক্রিকেট একাডেমির আয়োজনে এই ভেন্যুতে ২০১২ সাল থেকে 'নাইটিঙ্গেল প্রিমিয়ার লিগ' নামক ক্রিকেট প্রতিযোগিতা অনুষ্ঠিত হচ্ছে। ২০১৮ সালের চুয়াডাঙ্গা সদর উপজেলা পর্যায়ের বঙ্গবন্ধু ও বঙ্গমাতা প্রাথমিক বিদ্যালয় ফুটবল প্রতিযোগিতা এই ভেন্যুতে অনুষ্ঠিত হয়।
প্রতিশোধের আগুন

প্রতিশোধের আগুন হল ২০১৯ সালের একটি বাংলাদেশি অ্যাকশন চলচ্চিত্র। পরিচালনা করেছেন মোহাম্মদ আসলাম। এতে প্রধান চরিত্রে অভিনয় করেছেন জায়েদ খান, মৌ খান, শাহরিয়াজ ও নাজ। চলচ্চিত্রটি ২০১৯ সালের ৫ এপ্রিল বাংলাদেশের প্রেক্ষাগৃহে মুক্তি পায়।
অ্যালিস অ্যাডামস (১৯৩৫-এর চলচ্চিত্র)

অ্যালিস অ্যাডামস () হল জর্জ স্টিভেন্স পরিচালিত ১৯৩৫ সালের মার্কিন প্রণয়ধর্মী চলচ্চিত্র। আরকেও পিকচার্সের ব্যানারে ছবিটি প্রযোজনা করেন প্যান্ড্রো এস. বারম্যান। বুথ টার্কিংটনের "একই নামের" উপন্যাস অবলম্বনে ছবিটির চিত্রনাট্য রচনা করেন ডরোথি ইয়স্ট, মর্টিমার অফনার, ও জেন মারফিন। এতে নাম ভূমিকায় অভিনয় করেন ক্যাথরিন হেপবার্ন। ছবিটি ১৯০০-এর দশকের শুরুতে মার্কিন যুক্তরাষ্ট্রের একটি মফস্বল শহরের এক তরুণীকে নিয়ে আবর্তিত, যেখানে দেখা যায় সে উচ্চবিত্ত শ্রেণির ভান করে তার দারিদ্রের বিষয়টি লুকিয়ে রেখে একজন ধনী ব্যক্তিকে বিয়ে করে। ১৯৩৩ সালে হেপবার্নের অস্কার বিজয়ী কাজ "মর্নিং গ্লোরি" ও তার প্রশংসিত কাজ "লিটল উইমেন"-এর সফলতার পর তার জনপ্রিয়তা হ্রাস পেতে শুরু করেছিল, তখন অ্যালিস অ্যাডামস চরিত্রে তার কাজটি তাকে পুনরায় জনপ্রিয়তা পাইয়ে দেয়।
চলচ্চিত্রটি ১৯৩৫ সালের ১৫ই আগস্ট মার্কিন যুক্তরাষ্ট্রে মুক্তি পায়। এটি শ্রেষ্ঠ চলচ্চিত্র ও শ্রেষ্ঠ অভিনেত্রী বিভাগে দুটি একাডেমি পুরস্কারের মনোনয়ন লাভ করে।
সিনেমা সার্কিট তাদের বক্স অফিস টিকেট বিক্রির প্রদর্শনের অংশ কেটে রাখার পর চলচ্চিত্রটি $১৬৪,০০০ আয় করে।
"অ্যালিস অ্যাডামস" চলচ্চিত্রটি শ্রেষ্ঠ চলচ্চিত্র ও শ্রেষ্ঠ অভিনেত্রী বিভাগে দুটি একাডেমি পুরস্কারের মনোনয়ন লাভ করে। যদিও বেটি ডেভিস "ডেঞ্জারাস" চলচ্চিত্রের জন্য শ্রেষ্ঠ অভিনেত্রী বিভাগে পুরস্কার লাভ করেন, তিনি বলেন হেপবার্ন এই পুরস্কারের দাবীদার ছিলেন। হেপবার্ন দ্বিতীয় সর্বোচ্চ ভোট পেয়েছিলেন।
বাঁ-হাতি অর্থোডক্স স্পিন

বাম-হাত অর্থোডক্স স্পিন বোলিং স্লো বাম-হাত অর্থোডক্স স্পিন বোলিং হিসাবে পরিচিত একপ্রকার বোলিং কৌশল। যাতে ক্রিকেট খেলায় বল ছোড়ার সময় বাম-হাতের আঙ্গুলের সাহায্যে ঘড়ির সোজা দিকের ঘুর্ণন তৈরীর মাধ্যমে স্পিন তৈরী করা হয়। 
বাম-হাত অর্থোডক্স স্পিন বলটি বামহাতি বোলারা করে থাকেন। বাম হাতের প্রথমা-তর্জনী-বৃদ্ধাঙ্গুলির সমন্বয়ে তৈরী করা স্পিন, বলটি ছোড়া হয় ক্রিকেট পিচের ডান থেকে বামে (বোলারের দৃষ্টিকোণ থেকে)।
বাম-হাত অর্থোডক্স স্পিন বোলার সাধারণত বলটি ছোড়ার পর এবং অবতরণের পূর্বে বাতাসের মধ্যে তীর্যক প্রবাহ তৈরীর চেষ্টা করে থাকে। যার ফলে ডান-হাতি ব্যাটসম্যানের বেলায় বলটি পিচে অবতরণের পর ব্যাটসম্যান থেকে দুরে সরে যেতে থাকে (অফ স্টাম্প এর দিকে)। বাতাসের মধ্যে বলের উক্ত প্রবাহ ও দিক পরিবর্তন আক্রমণের একটি কৌশল। বাম-হাত অর্থোডক্স স্পিন বোলিং অফ ব্রেক বা অফ স্পিন দুই ধরনেই হয়ে থাকে। 
বাম-হাত স্পিনারের প্রধান বৈচিত্র হচ্ছে টপস্পিনার, (যে গুলো ক্রিকেট পিচে অবতরণ করার পর টার্ন করে কম কিন্তু বাউন্স করে বেশি) আর্ম বল (যেগুলো একেবারেই টার্ন করে না, ডানহাতি ব্যাটসম্যানের বেলায় বোলারের হাতের অবস্থান নড়াচড়া অনুযায়ী তির্যক হয়ে যায়, ভাসমান বলও বলা হয়) এবং বাম-হাত স্পিনারের অপর প্রকৃতিটি হচ্ছে দোসরা (যেটি টার্ন করে উল্টা দিকে)।
বৌদ্ধধর্মের রূপরেখা

বৌদ্ধধর্ম (পালি/সংস্কৃত बौद्धधर्म) হল একটি ভারতীয় ধর্ম ও দার্শনিক মত। প্রধানত সিদ্ধার্থ গৌতমের (যিনি সাধারণভাবে বুদ্ধ অর্থাৎ "বোধিপ্রাপ্ত" নামে পরিচিত) শিক্ষা হিসাবে পরিগণিত বিভিন্ন প্রথা, মতবিশ্বাস ও রীতিনীতি এই ধর্মের অঙ্গীভূত।
এই পৃষ্ঠায় প্রদত্ত রূপরেখাটির মাধ্যমে বৌদ্ধধর্ম সম্পর্কে একটি সাধারণ ধারণা ও বিষয়-সংক্রান্ত সহায়িকা উপস্থাপিত হয়েছে।
গৌতম বুদ্ধ
জেনারেশন আমি

জেনারেশন আমি (লেখার শৈলীঃ "Generation আমি") একটি ২০১৮ সালের মৈনাক ভৌমিক পরিচালিত, ঋতব্রত মুখোপাধ্যায়, সৌরসেনি মৈত্র, অপরাজিতা আঢ্য অভিনীত বাংলা চলচ্চিত্র। এটি এসভিএফ ফিল্মস দ্বারা প্রযোজিত।
জেনারেশন আমি চলচ্চিত্রটি একটি স্কুলের পড়ুয়া, অপুকে (ঋতব্রত মুখোপাধ্যায়) ঘিরে, যে তার মা (অপরাজিতা আঢ্য) ও বাবার (শান্তিলাল মুখার্জি) সঙ্গে কলকাতায় বসবাস করে। অপুর মা বাবা তাকে যেকোনো মধ্যবিত্ত বাঙালি মা-বাবার মতো ভালোবাসলেও অপুকে পড়াশুনো ও অন্যান্য বেশ কিছু ব্যাপারে কঠোর শাসনের মধ্যে রাখে। ফলস্বরূপ অপুর আত্মবিশ্বাস মার খায়। এই প্রেক্ষাপটে অপুর খুড়তুতো দিদি দুর্গা যখন তার মা বাবার চলমান বিবাহ-বিচ্ছেদ ও তার কিছু মানসিক চিকিৎসার প্রয়োজনে দিল্লি থেকে অপুদের বাড়ি আসে, তখন অপুর জীবনে এক নতুন বাঁক আসে। দুর্গার অদম্য ও উদ্ধত স্বভাব নিত্যদিন নতুন লড়াইয়ের মুখে পিষতে থাকা অপুর জন্য প্রেরণা হয়ে দাঁড়ায়। অন্যদিকে তীব্র বিষণ্ণতা ও বিভিন্ন মানসিক চিন্তায় ভুগতে থাকা দুর্গা, অপুর মধ্যে খুঁজে পায় একজন নির্ভরযোগ্য বন্ধুকে। গল্পটি তারপর এক অনির্দেশ্য বাঁক নিয়ে ফেলে।<br>
অপু এবং দুর্গা এই দুই চরিত্রের নামগুলি কিংবদন্তি চলচ্চিত্র লেখক, পরিচালক সত্যজিৎ রায়ের ১৯৫৫ সালের বিখ্যাত বাংলা চলচ্চিত্র পথের পাঁচালী থেকে অনুপ্রাণিত।<br>
চলচ্চিত্রের প্রতিটি গানের গীতিকার হলেন প্রসেন।
চলচ্চিত্রটি ২০১৮ সালের ২৩শে নভেম্বর দেশব্যাপী মুক্তি পায়। দর্শকবৃন্দ তথা সমালোচকদের কাছে এই চলচ্চিত্রটি একইভাবে গ্রহণযোগ্য হয়। অর্থনৈতিকভাবে বক্স অফিসে মাঝারিভাবে ভালো করলেও, মুক্তি পাবার প্রথম সপ্তাহে জেনারেশন আমি শীর্ষস্থানীয় চলচ্চিত্র হিসাবে জায়গা কায়েম করে।
কুলাউড়া রেল দুর্ঘটনা

২০১৯ সালের ২৩ জুন রাত সাড়ে এগারোটার দিকে সিলেট থেকে ঢাকাগামী উপবন এক্সপ্রেস একটি কালভার্ট পার হবার সময় দুর্ঘটনার সম্মুখীন হয়। এই দুর্ঘটনায় ৪-৫ জন নিহত ও শতাধিক ব্যক্তি আহত হন।
ঘটনার দিন উপবন এক্সপ্রেস অতিরিক্ত যাত্রী বহন করছিল। ঢাকা-সিলেট মহাসড়কে তিতাস নদীর উপরে থাকা একটি সেতুর নির্মাণকাজ চলার দরুন রেলপথে যাতায়াত বেড়ে যায় যাত্রীদের।
কুলাউড়া স্টেশন পার হওয়ার পর হঠাৎ উপবন এক্সপ্রেস চালক ট্রেনের গতি বাড়িয়ে দেন। ২৩ জুন রাত সাড়ে এগারোটার দিকে ট্রেনটি মৌলভীবাজারের কুলাউড়া উপজেলার বরমচাল এলাকার বড়ছড়া খালের উপরে থাকা একটি কালভার্ট অতিক্রম করার আগে পেছনে থাকা ১০টি বগি সামনের ৭টি বগি থেকে বিচ্ছিন্ন হয়ে পড়ে। কালভার্টের ওপরে আসলে একটি বগি ছিটকে যেয়ে বড়ছড়া খালে পড়ে যায়। বাকি বগিগুলোর দুটি উল্টে পাশের জমিতে পড়ে যায় ও বাকি ৭টি বগি লাইনচ্যুত হয়ে রেললাইনের পাশে পড়ে।
দুর্ঘটনার পর উদ্ধারকাজে নেমে পড়ে স্থানীয় জনগণ ও আইনশৃঙ্খলা রক্ষাকারী বাহিনী। পরবর্তীতে তাদের সাথে যোগ দেয় বিজিবি। কুলাউড়া রেল দুর্ঘটনার কারণ জানতে রেল মন্ত্রণালয় ২৪ জুন দুইটি পৃথক তদন্ত কমিটি গঠন করে। তদন্তে সংস্কারহীন ঝুঁকিপূর্ণ লাইনের কারণেই দুর্ঘটনা ঘটেছে বলা হয়। এ দুর্ঘটনায় রেলওয়ের যান্ত্রিক, সিগন্যাল ও টেলিকম, প্রকৌশল বিভাগ সব মিলিয়ে ২৮ কোটি ৩৪ লক্ষ টাকার ক্ষতি হয়।
বঙ্গবীর ওসমানী শিশু উদ্যান

বঙ্গবীর ওসমানী শিশু উদ্যান (যা বঙ্গবীর ওসমানী শিশু পার্ক নামেও পরিচিত) সিলেট শহরের একটি অন্যতম বিনোদন কেন্দ্র। এটি সিলেট বিভাগের প্রাণ কেন্দ্র (ধোপা দিঘীর পার) সিলেট সিটি কর্পোরেশন এলাকায় অবস্থিত।
বাংলাদেশের মহান মুক্তিযুদ্ধের সর্বাধিনায়ক জেনারেল আতাউল গণি ওসমানীর অবদানকে শ্রদ্ধাভরে স্মরণ করতে ওসমানীরই শেষ ইচ্ছা অনুয়ায়ী তার নামে ২০০০ সালে স্থাপিত হয় এটি।
নগরীর প্রাণকেন্দ্র ধোপা দিঘীর পারে দেখার মত বিনোদনকেন্দ্র এই বঙ্গবীর ওসমানী শিশু পার্ক। এই পার্ক স্থাপনে ব্যয় হয়েছে প্রায় পাঁচ কোটি টাকা। প্রায় ৮ একর আয়তনের এই পার্কে এখন দর্শনার্থীদের ভিড় দেখার মত। নানা ধরনের গেমস ছাড়াও এখানে শিশুরা চড়তে পারে ঘোড়া, ট্রেন, নৌকা, চড়কি। আর দেখতে পারে বন থেকে আনা স্নো চিতা, বানর ও ছোট বড় সব অজগর সাপ।
মিঠাপুর জমিদার বাড়ি

মিঠাপুর জমিদার বাড়ি বাংলাদেশ এর মাদারীপুর জেলার মাদারীপুর সদর উপজেলার মিঠাপুর নামক গ্রামে অবস্থিত এক ঐতিহাসিক জমিদার বাড়ি।
কবে নাগাদ এই জমিদার বাড়িটি প্রতিষ্ঠিত হয়েছে বা কে এই জমিদার বাড়ির প্রতিষ্ঠাতা তার সঠিক তথ্য জানা যায়নি। তবে এই জমিদার বংশের কয়েকজন বিখ্যাত ব্যক্তির নাম ইতিহাস থেকে জানা যায়। তারা হলেন জমিদার গোলাম মাওলা চৌধুরী, জমিদার গোলাম ছাত্তার চৌধুরী ও আন্তর্জাতিক খ্যাতিসম্পন্ন রাষ্ট্রবিজ্ঞানী প্রফেসর জি.ডাব্লুর চৌধুরী। এই জমিদার বংশধররা ছিলেন মুসলিম ধর্মালম্বী।
গোয়েন্দা বরদাচরণ

গোয়েন্দা বরদাচরণ বাঙালি সাহিত্যিক শীর্ষেন্দু মুখোপাধ্যায় সৃষ্ট একটি কাল্পনিক গোয়েন্দা চরিত্র। "মনোজদের অদ্ভুত বাড়ি" উপন্যাসে প্রথম আবির্ভাব হয়েছিল গোয়েন্দা বরদাচরণের, তারপর ১৯৭৬ সালের পূজাবার্ষিকী আনন্দমেলায় প্রকাশিত হয় 'গোয়েন্দা বরদাচরণ' গল্পটি। "মনোজদের অদ্ভুত বাড়ি" সিনেমায় বরদাচরণের ভূমিকায় অভিনয় করেছেন ব্রাত্য বসু। ৯০ এর দশকে বাংলা টেলিসিরিয়াল মনোজদের অদ্ভুত বাড়ীতে এই চরিত্রে অভিনয় করেন সুনীল মুখোপাধ্যায়।
বরদাচরণের পুরো নাম জানা যায়না। বয়েস ত্রিশ বত্রিশ। তিনি গ্রামের সাধারণ চুরি চামারির কেস সলভ করে থাকেন। তার ভাগ্নে কাম সহকারীর নাম চাক্কু, পোষা কুকুর ডঙ্কি। তার স্বভাবচরিত্র অতি অদ্ভুত, অন্যান্য গোয়েন্দাদের মত নয়। তার কার্যকলাপ হাস্যরসের উদ্রেক করে। স্বাভাবিক নিয়মে কাজ করতে চাননা বরদাচরণ। যেমন কারো বাড়িতে গেলে তিনি কক্ষনো সদর দরজা দিয়ে ঢোকেন না, পাঁচিল টপকে বা জানালা ভেঙ্গে ঢোকার ইতিহাস আছে। মনোজদের অদ্ভুত বাড়ি ছাড়া লেখক সর্বমোট সাতটি গোয়েন্দা কাহিনী সিরিজ লিখেছেন বরদাচরণকে নিয়ে।
শিমুল বাগান

শিমুল বাগান বাংলাদেশের একটি  প্রাকৃতিক সৌন্দর্যমণ্ডিত স্থান, যা বসন্তকালে লাল শিমুল ফুলের অপরূপ দৃশ্য উপস্থাপন করে। এই বাগানে প্রধানত শিমুল গাছ দেখা যায়, যা ফাল্গুন ও চৈত্র মাসে ফুলে ফুলে ঢেকে যায়। বাগানটি সাধারণত দর্শনার্থীদের আকর্ষণ করে তার মনোমুগ্ধকর পরিবেশ এবং প্রকৃতির রঙিন উৎসবের কারণে। বিশেষ করে ফটোগ্রাফার, প্রকৃতিপ্রেমী ও ভ্রমণপিপাসুরা শিমুল বাগানের সৌন্দর্য উপভোগ করতে ভিড় জমায়। বাংলাদেশের বিভিন্ন অঞ্চলে শিমুল বাগান থাকলেও সুনামগঞ্জের তাহিরপুরের শিমুল বাগান জনপ্রিয়। বাংলাদেশের সিলেট বিভাগের সুনামগঞ্জের তাহিরপুরে ১০০ বিঘার বেশি জায়গা জুড়ে যাদুকাটা নদীর তীর ঘেঁষে গড়ে উঠেছে শিমুল গাছের এ বাগান। 
সুনামগঞ্জ জেলার তাহিরপুর উপজেলার যাদুকাটা নদীর নিকটবর্তী মানিগাঁও গ্রামে প্রায় ১০০ বিঘারও বেশি জায়গা জুড়ে গড়ে তোলা এক শিমুল গাছের বাগান। নদীর ওপারে ভারতের মেঘালয় পাহাড়, মাঝে মায়ার নদী যাদুকাটা আর এপারে রক্তিম ফুলের সমারোহ, অগুণতি পাখির কলকাকলি। 
২০০২ সালে সুনামগঞ্জের তাহিরপুর উপজেলার মানিগাঁও গ্রামের যাদুকাটা নদী সংলগ্ন লাউয়ের গড়ে বাদাঘাট ইউনিয়ন পরিষদের সাবেক চেয়ারম্যান ধনাঢ্য ব্যবসায়ী জয়নাল আবেদীন নিজের প্রায় ২ হাজার ৪০০ শতক জমিতে শৌখিনতার বসে শিমুল গাছ রোপণের উদ্যোগ নেন। তিনি প্রায় তিন হাজার শিমুল গাছ রোপণ করেন। দিনে দিনে বেড়ে ওঠা শিমুল গাছগুলো এখন হয়ে উঠেছে শিমুল বাগান। বাগানের সঙ্গে লেবুর বাগানও গড়ে উঠেছে। 
বসন্ত এলে দুহাজার শিমুল গাছ ফুলে ফুলে ভরে ওঠে। ফাগুনের অরুণ আলোয় ফোটে বাগানের শিমুল ফুলগুলো। চোখের তৃষ্ণা মেটাতে টাঙ্গুয়ার হাওর, মেঘলয় পাহাড়ের পাদদেশে ও রূপের নদী যাদুকাটার মধ্যস্থলের বিশাল শিমুল বাগানে ফুটে ওঠা টুকটুকে লাল শিমুল ফুলগুলো দেখতে প্রতিদিন দেশের বিভিন্ন প্রান্ত থেকে ছুটে আসছেন শত শত পর্যটক। বসন্তের দুপুরে পাপড়ি মেলে থাকা শিমুলের রক্তিম আভা মন রাঙায় তো বটেই, ঘুম ভাঙায় শৌখিন হৃদয়ের। এ যেনো কল্পনার রঙে সাজানো এক শিমুলের প্রান্তর। ওপারে ভারতের মেঘালয় পাহাড়, মাঝে যাদুকাটা নদী আর এপাড়ে শিমুল বন। সব মিলে মিশে গড়ে তুলেছে প্রকৃতির এক অনবদ্য কাব্য।
ডাব্বু

প্রসেনজিৎ ঘোষাল (মঞ্চ নাম ডাব্বু হিসেবেই বেশি পরিচিত; জন্ম: ২৫ জুন, ১৯৭৯) হচ্ছেন একজন ভারতীয় বাঙ্গালী সঙ্গীত সুরকার। তিনি সুরকার, গিটারিস্ট ও সঙ্গীতায়োজক হিসেবে নিজেকে প্রতিষ্ঠিত করেছেন।
ডাব্বু তার কর্মজীবন শুরু করেন ২০১৩ সালের কলকাতার প্রথমসারীর চলচ্চিত্র প্রযোজনা সংস্থা শ্রী ভেঙ্কটেশ ফিল্মসের একটি চলচ্চিত্র দিয়ে। তিনি একজন আবহ সঙ্গীত পরিচালকও। তার কিছু কাজ হচ্ছে বাঙালী বাবু ইংলিশ মেম, জামাই ৪২০, মন জানে না প্রভৃতি।
অ্যালিস অ্যাডামস (উপন্যাস)

অ্যালিস অ্যাডামস হল বুথ টার্কিংটন রচিত ১৯২১ সালের মার্কিন উপন্যাস। প্রথম বিশ্বযুদ্ধের কিছু সময় পরে মিডওয়েস্টের একটি মফস্বল শহরে নিম্ন-মধ্যবিত্ত শ্রেণির কোন পরিবারের পটভূমিতে এই গল্পটি রচিত। এতে নাম ভূমিকায় থাকা তরুণী সামাজিক স্তরে উপরে ওঠার আকাঙ্ক্ষা পোষণ করে এবং আর্থার রাসেল নামে একজন ধনী যুবকের প্রণয়ে আবদ্ধ হয়।
এটি ১৯২২ সালে উপন্যাসে পুলিৎজার পুরস্কার অর্জন করে। এই উপন্যাসটিকে দুবার চলচ্চিত্রে উপযোগ করা হয় - ১৯২৩ সালে নির্মিত চলচ্চিত্রটি পরিচালনা করেন রোল্যান্ড ভি. লি এবং সবচেয়ে বিখ্যাত হল ১৯৩৫ সালে জর্জ স্টিভেন্সের "চলচ্চিত্রায়ন"।
১৯২৩ এই উপন্যাস অবলম্বনে একটি নির্বাক চলচ্চিত্র নির্মাণ করেন রোল্যান্ড ভি. লি । ১৯৩৫ সালে একই গল্প অবলম্বনে অপর একটি "চলচ্চিত্র" নির্মাণ করেন জর্জ স্টিভেন্স। এতে নাম ভূমিকায় অভিনয় করেন ক্যাথরিন হেপবার্ন। ছবিটি শ্রেষ্ঠ চলচ্চিত্র বিভাগে একাডেমি পুরস্কারের মনোনয়ন লাভ করেছিল।
নুরুন্নাহার ফাতেমা বেগম

ব্রিগেডিয়ার জেনারেল ডাঃ নুরুন্নাহার ফাতেমা বেগম (জন্মঃ ১৯ সেপ্টেম্বর ১৯৬২) হলেন বাংলাদেশের একজন প্রখ্যাত চিকিৎসক। চিকিৎসা শাস্ত্রে অনন্য সাধারণ অবদানের জন্য ২০১৯ সালে তাকে “চিকিৎসাবিদ্যায় স্বাধীনতা পুরস্কার” প্রদান করা হয়।
ফাতেমা বেগম ১৯৬২ সালের ১৯ সেপ্টেম্বর তৎকালীন ব্রিটিশ ভারতের বেঙ্গল প্রেসিডেন্সীর (বর্তমানঃ বাংলাদেশ) মৌলভীবাজারে জন্মগ্রহণ করেন। শুল্ক বিভাগের কর্মকর্তা এম এ ওয়াদুদ এবং গৃহিণী ময়য়ুন্নেছা খাতুনের সাত সন্তানের মধ্যে তিনি ষষ্ঠ।
ফাতেমা বেগম বর্তমানে তার স্বামী কর্নেল (অবসরপ্রাপ্ত) আজহার উদ্দিন আহমেদের সাথে ঢাকা ক্যান্টনমেন্টে থাকেন। এই জুটির দুই মেয়ে এবং এক নাতি রয়েছে।
তিনি কিশোরী মোহন বালিকা বিদ্যালয় থেকে ১৯৭৭ সালে এস.এস.সি. ও এম.সি. কলেজ থেকে ১৯৭৯ সালে এইচ.এস.সি. পাশ করে সিলেট ওসমানী মেডিকেল কলেজে ভর্তি হন এবং সেখান থেকে ১৯৮৫ সালে মেধা তালিকার ২য় স্থান অধিকার করে এম.বি.বি.এস. পাশ করেন।
বাংলাদেশের শিশুদের চিকিৎসা ক্ষেত্রে অসাধারণ অবদানের জন্য ২০১৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
অব্‌সকিওর্ড বাই ক্লাউড্‌স

অব্‌সকিওর্ড বাই ক্লাউড্‌স ব্রিটিশ রক ব্যান্ড পিংক ফ্লয়েডের সপ্তম স্টুডিও অ্যালবাম। যেটি ১৩ জুন ১৯৬৯ সালে হার্ভেস্ট এবং ক্যাপিটল কর্তৃক মুক্তিপ্রাপ্ত। অ্যালবামটি বারবেট শ্রোডারের "লা ভ্যালে" ফরাসি চলচ্চিত্রের জন্য তাদের রচিত সাউন্ডট্র্যাকের উপর ভিত্তি করে তৈরি। সফরকালে থাকাকালিন ফ্রান্সে দুটি মৌসুমে অ্যালবামটি রেকর্ড করা হয়েছিল, এবং এটি ব্যান্ড সদস্যদের দ্বারা প্রযোজিত।
অ্যালবামটি তাদের পূর্ববর্তী কিছু উপাদানের তুলনায় লক্ষণীয়ভাবে সংক্ষিপ্ত, এবং যেখানে অ্যাকোস্টিক গিটারের বিস্তৃত ব্যবহার রয়েছে। লিরিকের দিক থেকে গানগুলি প্রেম আবর্তে রচিত, চলচ্চিত্রটির একটি সাধারণ থিম যা থেকে তারা অনুপ্রাণিত হয়েছিল। অ্যালবামটির একমাত্র একক, "ফ্রি ফোর" কেবলমাত্র মার্কিন যুক্তরাষ্ট্রে প্রকাশিত হয়েছিল।
"অব্‌সকিওর্ড বাই ক্লাউড্‌স" প্রায়শই ব্যান্ডটির স্টপগ্যাপ হিসাবে দেখা যায়, যারা তাদের পরবর্তী "দ্য ডার্ক সাইড অব দ্য মুন" (১৯৭৩) অ্যালবামে কাজ শুরু করেছিল। কাজটি ব্যান্ডের অনুশাসনে প্রায়শই উপেক্ষা করা হয়, মূলত তাদের পরবর্তী অ্যালবামের সাফল্যের কারণে। তবুও, অ্যালবামটি যুক্তরাজ্যে ছয় নম্বরে এবং মার্কিন যুক্তরাষ্ট্রে ৪৬ নম্বরে পৌঁছেছে এবং ভক্ত ও সমালোচক উভয়েরই কাছ থেকে ইতিবাচক মতামত পেয়েছে, যদিও কিছু সমালোচক অ্যালবামটির সাথে তাদের পরবর্তী কাজের সাথে মিল খুঁজে পেয়েছেন।
পিংক ফ্লয়েড
অতিরিক্ত কর্মিবৃন্দ
ইউসেফ হামাদানি কোহেন

ইউসেফ হামাদানি কোহেন ( ) (১৯১৬- ২৯ মার্চ ২০১৪) ইরানের ইহুদী সম্প্রদায়েল প্রধান রাব্বি ও আধ্যাত্মিক নেতা ছিলেন। তিনি ইহুদি সম্প্রদায়ের প্রধান নেতা হিসেবে জানুয়ারি ১৯৯৪ সাল ২০০৭ পর্যন্ত দায়িত্ব পালন করেন। 
২০০০ সালের আগস্টে চীনের প্রধান রাবি হামাদানি কোহেন ইরানের প্রেসিডেন্ট মোহাম্মদ খাতামির সাথে প্রথমবার তিনি সাক্ষাত করেন। ২০০৩ সালে কোহেন এবং সংসদ সদস্য মরিস মোতাম্মাদ খাতামির সাথে ইউসুফ আবদ সিনাগোগে এ গিয়ে সাক্ষাৎ করেন। অনুষ্ঠানের জন্য, কোহেন তরোয়াল স্ক্রল সিন্দুক ও নামাজ পড়ার উদ্বোধন করেন। 
কোহেন ২৯ মার্চ ২০১৪ তারিখে তেহরানের শাব্বাতে দীর্ঘ অসুস্থতার পর মারা যান।
জজ আদালত

জজ আদালত বা জজ কোর্ট বলতে বাংলাদেশের জেলায় সংবিধানের ১১৪ অনুচ্ছেদের বিধান মোতাবেক স্থাপিত দেওয়ানি ও ফৌজদারি আদালতসমূহকে বোঝায়। জেলা ও দায়রা জজ হলেন জজ আদালতের প্রধান বিচার বিভাগীয় কর্মকর্তা।
বাংলাদেশের জেলায় পাঁচ শ্রেণীর দেওয়ানি আদালত আছে:
জেলাতে তিন ধরনের ফৌজদারি আদালত আছে:
দায়রা জজ আদালত এবং অতিরিক্ত দায়রা জজ আদালত মৃত্যুদন্ড ও যাবজ্জীবন কারাদণ্ড সহ আইনে উল্লেখিত সকল প্রকারের দন্ড প্রদান করতে পারে। যুগ্ম দায়রা জজ আদালত দশ বছর পর্যন্ত কারাদন্ড প্রদানে সক্ষম।
জেলা জজ আদালত রিভিশন এখতিয়ার ও দেওয়ানি বিষয়বস্তুর আপীল যার মূল্যমান সর্বোচ্চ ৫ কোটি টাকা প্রয়োগ করে। অতিরিক্ত জেলা জজ আদালত জেলা জজ কর্তৃক প্রেরিত সকল মামলাসমূহের বিচার করে থাকে। যুগ্ম জেলা জজ আদালত সকল প্রকার দেওয়ানি মামলা যার মূল্যমান পচিশ লক্ষ টাকা থেকে অসীম বিচার করে। সিনিয়র সহকারী জজ দেওয়ানি প্রকৃতির মামলার বিচার করে যার মূল্যমান পনের লক্ষ টাকা থেকে পচিশ লক্ষ টাকা পর্যন্ত। সহকারী জজ আদালত দেওয়ানি মামলা যার মূল্যমান সর্বোচ্চ পনের লক্ষ টাকা বিচার ও নিষ্পত্তি করে। পারিবারিক আদালত পারিবারিক আদালত অধ্যাদেশ, ১৯৮৫ অনুযায়ী পারিবারিক বিরোধ সংক্রান্ত বিষয়াদি যেমন তালাক, দেনমোহর, ভরণপোষণ, দাম্পত্য অধিকার পুনরুদ্ধার এবং নাবালকের অভিভাকত্ব সংক্রান্ত বিষয়াদির মামলার বিচার করে থাকে। সিনিয়র সহকারী জজ ও সহকারী জজ পারিবারিক আদালতের দায়িত্ব পালন করেন।
বাংলাদেশের পদমর্যাদা ক্রম অনুযায়ী জেলা ও দায়রা জজের পদক্রম ১৬, অতিরিক্ত জেলা ও দায়রা জজের পদক্রম ১৭, যুগ্ম জেলা ও দায়রা জজের পদক্রম ২১ ও সিনিয়র সহকারী জজের পদক্রম ২৫ নম্বরে অবস্থিত। উল্লেখ্য, জেলার উল্লেখযোগ্য শীর্ষ কর্মকর্তাগণের মধ্যে চিফ জুডিসিয়াল ম্যাজিস্ট্রেটের পদক্রম ১৭, অতিরিক্ত চিফ জুডিসিয়াল ম্যাজিস্ট্রেটের পদক্রম ২১, জেলা প্রশাসকের পদক্রম ২৪ এবং সিনিয়র জুডিসিয়াল ম্যাজিস্ট্রেট/পুলিশ সুপার/উপজেলা নির্বাহী অফিসারের পদক্রম ২৫ নম্বরে অবস্থিত।
অ্যাজ ইউ লাইক ইট

অ্যাজ ইউ লাইক ইট () হল উইলিয়াম শেকসপিয়র রচিত হাস্যরসাত্মক নাটক। ধারণা করা হয় এটি ১৫৯৯ সালে রচিত হয়েছিল এবং প্রথম প্রকাশিত হয় ১৬২৩ সালে। নাটকটির প্রথম মঞ্চায়ন সম্পর্কে কোন স্পষ্ট ধারণা পাওয়া যায়নি, তবে সম্ভবত ১৬০৩ সালে উইলটন হাউজে মঞ্চায়নকে প্রথম বলে ধারণা করা হয়।
ঐতিহাসিকভাবে, "অ্যাজ ইউ লাইক ইট"-এর মিশ্র প্রতিক্রিয়া পাওয়া যায়। কয়েকজন সমালোচক নাটকটিকে গুণমান-সম্পন্ন বলে উল্লেখ করেন, অন্যদিকে কয়েকজন সমালোচক একে শেকসপিয়ারের বাকি কাজের তুলনায় কম গুণমান-সম্পন্ন বলে উল্লেখ করেন। নাটকটি দর্শকদের কাছে জনপ্রিয় রয়ে গেছে এবং বেতার, চলচ্চিত্র ও সংগীত নাট্যে প্রায়ই উপযোগ করা হয়ে থাকে। এটি বেশ কয়েকজন বিখ্যাত মঞ্চ ও পর্দা অভিনয়শিল্পীর প্রিয় কাজ, তাদের কয়েকজন হলেন রোজালিন্ড চরিত্রে ভানেসা রেডগ্রেভ, জুলিয়েট স্টিভেনসন, ম্যাগি স্মিথ, রেবেকা হল, হেলেন মিরেন, ও প্যাটি লুপোন এবং জাক চরিত্রে অ্যালান রিকম্যান, স্টিভেন স্পাইনেলা, কেভিন ক্লিন, স্টিভেন ডিলেন ও এলেন বার্স্টিন।
"অ্যাজ ইউ লাইক ইট"-এর সরাসরি ও অব্যবহিত উৎস হল টমাস লজের "রোজালিন্ড, ইউফিউয়েস গোল্ডেন লেগ্যাসি", যা ১৫৮৬-৭ সালে রচিত ও ১৫৯০ সালে প্রথম প্রকাশিত হয়েছিল। লজের গল্পটি "দ্য টেল অব গেমলিন" অবলম্বনে রচিত।
ঔষধ প্রশাসন অধিদপ্তর

১৯৭৬ সালে স্বাস্থ্য কল্যাণ মন্ত্রণালয়ের (স্বাস্থ্য ও পরিবার কল্যাণ মন্ত্রণালয়) পৃথক বিভাগ হিসাবে ঔষধ প্রশাসন পরিদপ্তর প্রতিষ্ঠিত হয়। এটি ১৭ জানুয়ারী ২০১০ সালে পুনরায় গঠন করে অধিদপ্তর হয়েছিল। এই বিভাগ ফার্মাসিউটিকাল কোম্পানি গুলিকে লাইসেন্স প্রদানের জন্য নিয়োজিত আছে। বাংলাদেশের বিভিন্ন ঔষধের অনুমতিপত্র এই অধিদপ্তরই দান করে থাকে।
ফরিদ উদ্দিন চৌধুরী

ফরিদ উদ্দিন চৌধুরী ("জন্ম:" ২৫ ডিসেম্বর ১৯৪৭) বাংলাদেশের রাজনীতিবিদ ও ব্যবসায়ী যিনি সিলেট-৫ আসনের সংসদ সদস্য ছিলেন।
ফরিদ উদ্দিন চৌধুরী ২৫ ডিসেম্বর ১৯৪৭ সালে সিলেটের কানাইঘাট উপজেলার রাজাগঞ্জ ইউনিয়নের তালবাড়ী গ্রামে জন্মগ্রহণ করেন। পিতা মাওলানা আবদুল হক চৌধুরী। তিনি সিলেট আলিয়া মাদরাসা থেকে ১৯৫৯ সালে দাখিল, ১৯৬৩ সালে আলিম, ১৯৬৫ সালে ফাজিল, ১৯৬৭ সালে কামিল পাস করেন এবং পরবর্তীতে ১৯৭১ সালে সিলেট এমসি কলেজ থেকে বিএ পাস করেন এবং একই কলেজে বাংলা অনার্সের শিক্ষার্থী ছিলেন।
কর্মজীবনের শুরুতে তিনি সিলেট নগরীর মিরাবাজার শাহজালাল জামেয়া স্কুলের অধ্যক্ষ ছিলেন। তিনি সিলেট নগরীর পাঠানটুলা শাহজালাল জামেয়া ইসলামিয়া কামিল মাদ্রাসা, মেজরটিলার আল-আমীন জামেয়া উচ্চ বিদ্যালয় ও জালাালাবাদ ইন্টারন্যাশনাল আলিম মাদ্রাসা এবং সোবহানীঘাটস্থ জালালাবাদ কলেজ প্রতিষ্ঠা ও পরিচালনায় গুরুত্বপূর্ণ অবদান রাখেন। কানাইঘাটের তালবাড়ী 'জামেয়া ইসলামিয়া ইউসুুুুফিয়া ফাজিল মাদ্রাসা' প্রতিষ্ঠা করেন। ব্যবসায়ী হিসেবেও তার ব্যাপক পরিচিতি রয়েছে। তিনি সিলেটের আল-হামরা ইন্টারন্যাশনাল শপিং সেন্টারের ভাইস চেয়ারম্যান ও আন-নূর প্রোপ্রাটিজ লিমিটেডের চেয়ারম্যান।
একাত্তরে ফরিদ উদ্দিন চৌধুরী সিলেট এমসি কলেজে বিএ শ্রেণীতে পড়া অবস্থায় ছাত্রসংঘের সভাপতি নির্বাচিত হন। বর্তমানে বাংলাদেশ জামায়াতে ইসলামীর কেন্দ্রীয় কর্মপরিষদ সদস্য হিসেবে দায়িত্ব পালন করছেন। তিনি ১৯৮৬, ১৯৯১ ও ১৯৯৬ সালে জামায়াতের প্রার্থী হয়ে সংসদ নির্বাচনে অংশ নেন। ৯৬ সালের নির্বাচনে মাত্র কয়েক শত ভোটের ব্যবধানে তিনি পরাজিত হলেও ২০০১ সালের নির্বাচনে চারদলীয় জোটের প্রার্থী হয়ে জয়লাভ করেন। ২০০৮ সালের নির্বাচনে আওয়ামী লীগ প্রার্থির নিকট পরাজিত হন। ২০১৪ ও ২০১৮ সালের নির্বাচনে অংশগ্রহণ করেন নাই।
২০০৮ সালে নির্বাচনের পর আওয়ামী লীগ সরকার যুদ্ধাপরাধীদের বিচারের উদ্যোগ নিলে আলোচনায় আসেন ফরিদ উদ্দিন চৌধুরীর। ২০১০ সালে ৪০ জন শীর্ষ যুদ্ধাপরাধীর তালিকা করে সরকার, যাতে ২৪ নম্বরে তাকে রাখা হয়। স্বরাষ্ট্র মন্ত্রণালয় থেকে অভিবাসন পুলিশকে একটি তালিকা দেওয়া হয়। সে তালিকায়ও তার নাম ছিল। এ ছাড়া বিভিন্ন দূতাবাসে তার নাম সহ ৪০ যুদ্ধাপরাধীর তালিকা পাঠায় সরকার।
ইমাম আলী মসজিদ

ইমাম হযরত আলী এর মাজার ( ), এছাড়াও 'আলীর মসজিদ' নামেও পরিচিত ), ইরাকের নাজাফে অবস্থিত। এটি একটি শিয়া মুসলিম মসজিদ, যেখানে মুহাম্মদের চাচাত ভাই আলী ইবনে আবি তালিবের, প্রথম শিয়া ইমাম এবং চতুর্থ সুন্নি রাশিদ খলিফা, সমাধি রয়েছে। শিয়া বিশ্বাসের মতে, এই মসজিদের অভ্যন্তরে আলীর পাশে দাফন করা রয়েছে আদম ও নূহের ( নূহ ) কে। প্রতি বছর লক্ষ লক্ষ তীর্থযাত্রী মাজারে এসে ইমাম আলীকে শ্রদ্ধা জানান।
খলিফা হারুন আল-রশিদ ৭৮৬ সালে ইমাম আলীর সমাধির উপরে প্রথম কাঠামো নির্মাণ করেছিলেন, যার মধ্যে একটি সবুজ গম্বুজ ছিল। খলিফা আল মুতাওয়াক্কিল ৮৫০ সালে এটি প্লাবিত করে দেন কিন্তু আবুল হায়জা মসুলের হামদানি শাসক এবং আলেপ্পো, ৯২৩ সালে মাজারটি একটি বৃহৎ গম্বুজসহ পুনর্নির্মাণ করেন। ৯৭৯-৯৮০ সালে, বাইইদ বংশের শিয়া 'আদুদ আল-দাওয়ালা' মাজারটিকে প্রসারিত করেন যার মধ্যে একটি নতুন গম্বুজ ছিলো। এই ঝুলন্ত টেক্সটাইল এবং কার্পেট অন্তর্ভুক্ত। এতে ঝুলন্ত কাপড় এবং কার্পেট ছিলো। তিনি ইউফ্রেতিস নদী থেকে কানাতের মাধ্যমে পানি সরবরাহের সময় প্রাচীর ও দুর্গের মাধ্যমে নজফকে সুরক্ষিত করেন। সেলজুক সুলতান মালিক-শাহ আমি ১০৮০ সালে খলিফা আল নাসিরের মতো মাজারে প্রচুুর উপহার দান করেন। ১২৭২ সালে তীর্থযাত্রীদের সেবার জন্য উজির শামস আল-দিনা জুয়ায়নি আরও সুবিধা যোগ করেন এবং সুলতান গজন খান ১৩০৩ সালে সাইয়েদের জন্য দার আল-সিয়াদ বারান্দা যুক্ত করেন। ১৩৫৪ খ্রিষ্টাব্দে একটি অগ্নিকাণ্ড মাজারটিকে ধ্বংস করে দেয়, তবে ১৩৫৮ খ্রিষ্টাব্দে জালারীয় সুলতান শেখ আওয়াইস জলাইরের দ্বারা এটি পুনর্গঠিত হয়। তিনি তারা পিতা হাসান বুজুর্গের দেহাবশেষ প্রাঙ্গণে সমাধিস্থ করেন॥ নাজফের সফর শেষে তিমুর মাজারটি পুনর্নির্মাণের আদেশ দেন। সুলেইমান দ্য ম্যাগনিফিশেন্ট ১৫৩৪ খ্রিষ্টাব্দে একটি সফরে মাজারে উপহার দান করেছিলেন, যা সম্ভবত মাজারটির পুনঃসংস্কার কাজ করতে সাহায্য করেছিল। ১৯০৮ খ্রিষ্টাব্দে সফাফিদ শাহ ইসমাইল মাজার পরিদর্শন করেন, কিন্তু আব্বাস দ্বিতীয় বারের মতো নাজফ পরিদর্শন করেন এবং ১৬২৩ খ্রিষ্টাব্দে মাজার পুনর্নির্মাণের জন্য ৫০০ পাঁচশত লোক নিয়োগ করেন।
ইবনে বতুুুতা ১৩২৬ সালে মাজারটি দর্শন করে মাজার সম্পর্কে তার স্মৃতিকথায় উল্লেখ করেন মাজারে সোনা রূপার পাত্রে গোলাপ জল ও বিভিন্ন প্রকার সুগন্ধি রাখা থাকতো যাতে আশীর্বাদের জন্যে হাত ডুবিয়ে দর্শনার্থীরা মুখে মাখতো।
১৯৯১ সালে পারস্য উপসাগরীয় যুদ্ধের পর সাদ্দাম হোসেনের রিপাবলিকান গার্ড মাজারটিকে ক্ষতিগ্রস্ত করেছিলো। পরে, মাজারটি আনুষ্ঠানিকভাবে মেরামতের জন্য দুই বছরের জন্য বন্ধ ছিল। সাদ্দাম হোসেন ইরাক বংশোদ্ভূত এই এলাকার অধিবাসীদের বিশাল সংখ্যক ইরানে পাঠিয়েছিলেন।
মোহাম্মদ খালেদ

অধ্যাপক মোহাম্মদ খালেদ (৬ জুলাই ১৯২২ - ২১ ডিসেম্বর ২০০৩) বাংলাদেশের চট্টগ্রাম জেলার রাজনীতিবিদ, শিক্ষাবিদ ও সাংবাদিক যিনি চট্টগ্রাম-৬ আসনের সংসদ সদস্য ছিলেন। মুক্তিযুদ্ধে অনন্য সাধারণ অবদানের জন্য ২০১৯ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
খালেদ ৬ জুলাই ১৯২২ সালে তৎকালীন ব্রিটিশ ভারতের বিহার রাজ্যের রাজধানী পাটনাতে তার পিতা আবদুল হাদী চৌধুরীর কর্মক্ষেত্রে জন্মগ্রহণ করেন। তার পৈতৃক নিবাস চট্টগ্রামের রাউজানের সুলতানপুর গ্রামের দারোগা বাড়ি। তিনি ১৯৪২ সালে চট্টগ্রাম কলেজ থেকে উচ্চ মাধ্যমিক পাস করে কলকাতার ইসলামিয়া কলেজে স্নাতক শ্রেণিতে ভর্তি হলেও পারিবারিক কারণে সেখানে পাঠসমাপ্ত না-করে চট্টগ্রামে এসে চট্টগ্রাম কলেজ থেকে স্নাতক সমাপ্ত করে পরবর্তীতে কলকাতা বিশ্ববিদ্যালয় থেকে ইসলামের ইতিহাসে এম.এ. ডিগ্রি অর্জন করেন।
মোহাম্মদ খালেদ ১৯৬২ সাল থেকে ২০০৩ সাল পর্যন্ত দৈনিক আজাদী সম্পাদক ছিলেন। তিনি কোলকাতা বিশ্ববিদ্যালয়ে অধ্যয়নকালে ১৯৪৪ সালে বৃটিশবিরোধী আন্দোলনে যুক্ত হন। ১৯৪৯ সালে আওয়ামী মুসলিম লীগে যোগ দেন। তিনি ১৯৬২ সালের শিক্ষা আন্দোলন, ১৯৬৬ সালের ৬ দফা আন্দোলন, ১৯৬৯ সালের গণআন্দোলনে সক্রিয় ভূমিকা রাখেন।
১৯৭০ সালের তৎকালীন পাকিস্তান জাতীয় পরিষদের নির্বাচনে আওয়ামী লীগের মনোনীত প্রার্থী হিসাবে রাউজান-হাটহাজারী সংসদীয় আসন থেকে জাতীয় পরিষদের স্পিকার ফজলুল কাদের চৌধুরীকে বিপুল ভোটে পরাজিত করে জাতীয় পরিষদের সদস্য নির্বাচিত হয়েছিলেন।
১৯৭১ সালে মুক্তিযুদ্ধ চলাকালে মুজিবনগর সরকারের মুখপত্র হিসাবে প্রকাশিত ‘জয় বাংলা’ পত্রিকার সম্পাদকমন্ডলীর সদস্য হিসাবে দায়িত্ব পালন করে ছিলেন। ১৯৭২ সালে বত্রিশ সদস্য বিশিষ্ট বাংলাদেশ সংবিধান কমিটির সদস্য হয়ে সংবিধান প্রণয়নে অবদান রাখেন।
১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন চট্টগ্রাম-৬ আসন থেকে সংসদ সদস্য নির্বাচিত হন। ১৯৭৫ সালে বাকশাল গঠিত হলে তিনি চট্টগ্রাম উত্তর জেলার গভর্নর নিযুক্ত হন।
বাংলাদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
মোহাম্মদ খালেদ ২১ ডিসেম্বর ২০০৩ সালে চট্টগ্রামে মৃত্যুবরণ করেন।
বিশ্বনাথ ঘোষ

বিশ্বনাথ ঘোষ (জন্ম: ৩০ মে ১৯৯৯) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেলে থাকেন।
ভিক্টোরিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। অতঃপর তিনি ঢাকা মোহামেডানে যোগদান করেছেন। ঢাকা মোহামেডান হতে শেখ রাসেলের সাথে চুক্তি স্বাক্ষর করেছেন, যেখানে তিনি ৪৪ ম্যাচে অংশগ্রহণ করেছেন। ২০১৯–২০ মৌসুমে, তিনি শেখ রাসেল হতে বসুন্ধরা কিংসে যোগদান করেছেন।
২০১৮ সালে, বিশ্বনাথ বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৬ ম্যাচে অংশগ্রহণ করেছেন।
দলগতভাবে, বিশ্বনাথ এপর্যন্ত ৩টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন।
বিশ্বনাথ ঘোষ ১৯৯৯ সালের ৩০শে মে তারিখে বাংলাদেশের টাঙ্গাইলে জন্মগ্রহণ করেছেন এবং সেখানেই তার শৈশব অতিবাহিত করেছেন।
বিশ্বনাথ বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৮ সালের ১৪ই আগস্ট তারিখে তিনি ২০১৮ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৪ ম্যাচে অংশগ্রহণ করেছেন।
২০১৮ সালের ৪ঠা সেপ্টেম্বর তারিখে, মাত্র ১৯ বছর ৩ মাস ৬ দিন বয়সে, বিশ্বনাথ ভুটানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ২–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে বিশ্বনাথ সর্বমোট ৫ ম্যাচে অংশগ্রহণ করেছেন।
২০২০ সালের জানুয়ারি মাসে, বিশ্বনাথ তার দীর্ঘদিনের বান্ধবী চৈতি ঘোষের সাথে বিবাহ বন্ধনে আবদ্ধ হয়েছেন।
ডাক্তারি থার্মোমিটার

যে যন্ত্রের সাহায্যে মানবদেহের (ক্ষেত্রবিশেষে প্রাণীদেহের) তাপমাত্রা পরিমাপ করা হয়, তাকে ডাক্তারি তাপমানযন্ত্র বা ডাক্তারি থার্মোমিটার বলে। যন্ত্রটি একটি দুইপাশে বদ্ধ কাচের নল বা সঙ্কীর্ণ কৈশিকনালী যার ভেতরে প্রসারণশীল সংবেদী তরল হিসেবে পারদ ব্যবহার করা হয়। ইংরেজি পরিভাষায় এ যন্ত্রটিকে "ক্লিনিক্যাল থার্মোমিটার" বা "মেডিক্যাল থার্মোমিটার" বলা হয়।
তাপমানযন্ত্রের ভেতরের নালীর এক প্রান্তে একটি স্ফীত অংশ থাকে যাকে কুণ্ড বা বালব বলে। কুন্ড ও নালীর কিছু অংশ পারদে পূর্ণ থাকে। নালীর বাকী অংশটুকু সাধারণত নাইট্রোজেন গ্যাস দিয়ে পূর্ণ থাকে। দেহের তাপমাত্রা মাপার সময় তাপমানযন্ত্রের কুণ্ড বা বালব প্রান্তটিকে দেহের একটি নির্দিষ্ট অংশের সংস্পর্শে আনা হয়। সাধারণত এটিকে মুখের ভেতরের জিহ্বার নিচে (মৌখিক তাপমাত্রা), বগলের তলে (বাহুমূলীয় তাপমাত্রা) কিংবা মলদ্বার দিয়ে পায়ুতে (মলনালীয় তাপমাত্রা) স্থাপন করা হয়। দেহের উত্তাপের সাথে সমানুপাতিক হারে তরল পারদের আয়তন বৃদ্ধি পায় ও এটি তাপমানযন্ত্রটির ভেতরের কাচের তৈরি কৈশিকনালীতে সম্প্রসারিত হতে থাকে। পারদের সবর্শেষ অবস্থানের বিপরীতে তাপমানযন্ত্রের বাইরের কাচে অঙ্কিত মাপনী বা স্কেলের উপরে তাপমাত্রার মান পাঠ করতে হয়। এটিই দেহের সর্বোচ্চ তাপমাত্রা।
মৌখিক বা জিহ্বানিম্ন তাপমাত্রাটি পরিমাপ করা কঠিন, কেননা এক্ষেত্রে তাপমানযন্ত্রটিকে জিহ্বার নিচে বেশ কয়েক মিনিট স্থিরভাবে ধরে রাখতে হয়, যা রোগী বা শিশুদের জন্য কষ্টকর। আবার রোগী ঠান্ডা বা গরম কিছু খেলে বা পান করলে সাথে সাথে মৌখিক তাপমাত্রা গ্রহণ করা যায় না। অন্যদিকে বাহুমূলীয় তাপমাত্রা সাধারণত পুরোপুরি সঠিক মান দেয় না; এর সাথে সাধারণত এক ডিগ্রি যোগ করলে প্রকৃত দেহ তাপমাত্রা পাওয়া যায়। মলনালীয় তাপমাত্রা সবচেয়ে সঠিক মান দেখালেও এটি অনেকের কাছে অস্বস্তিকর; তবে শিশুদের ক্ষেত্রে মলনালীয় তাপমাত্রাই সাধারণত পরিমাপ করা হয়।
তাপমাত্রার একক হিসেবে সাধারণত ফারেনহাইট ব্যবহৃত হয়। ডাক্তারি তাপমানযন্ত্রটির ভেতরের কৈশিকনালী এবং বালবের মধ্যবর্তী স্থানে নালীটি একটু বাঁকানো থাকে অর্থাৎ গাঁট হয়ে থাকে বলে দেহের তাপের কারণে প্রসারিত হবার পরে তাপমানযন্ত্র সরিয়ে নিলেও পারদ তার জায়গায় থেকে যায়, সাথে সাথে আবার সংকুচিত হয়ে বালবে নেমে আসে না। এর ফলে সর্বোচ্চ তাপমাত্রার মান পড়তে সুবিধা হয়। পুনরায় ব্যবহার করতে হলে তাপমানযন্ত্রকে ঝাঁকি দিয়ে পারদকে আবার নিচে কুণ্ড বা বালবের দিকে নামিয়ে আনতে হয়। ইতালীয় চিকিৎসক সান্তোরিও সান্তোরিও (Santorio Santorio) সর্বপ্রথম ১৬২৬ সালে চিকিৎসাক্ষেত্রে তাপমানযন্ত্র ব্যবহার করেন বলে অনুমান করা হয়। কিন্তু সান্তোরিওর তাপমানযন্ত্রটি ছিল প্রায় এক ফুট দীর্ঘ এবং এটি দিয়ে শরীরের তাপমাত্রা মাপতে ২০ মিনিট প্রয়োজন হত। সান্তোরিওর তাপমানযন্ত্রটি মুখের ভেতরে রাখতে হত। ১৮৮৬ সালে ইংরেজ চিকিৎসক টমাস ক্লিফোর্ড অলবাট স্বল্পদৈর্ঘ্যের আধুনিক তাপমানযন্ত্র উদ্ভাবন করেন। ক্লিফোর্ডের ডাক্তারি তাপমানযন্ত্রটির দৈর্ঘ্য ছিল ৬ ইঞ্চি এবং ৫ মিনিটের মধ্যে তাপমাত্রা নির্ণয় করতে পারত। এটি বহু শতাব্দী যাবৎ ব্যবহৃত সান্তোরিওর একফুটি তাপমানযন্ত্রটিকে প্রতিস্থাপন করে।
বিংশ শতাব্দীর দ্বিতীয়ার্ধে এসে অপেক্ষাকৃত ক্ষুদ্রাকৃতির ইলেকট্রনিক বা ডিজিটাল ডাক্তারি তাপমানযন্ত্র উদ্ভাবিত হয়, যাতে তরল স্ফটিক পর্দায় তাপমাত্রার মান সংখ্যায় প্রদর্শন করা হয়। এর ভেতরে তাপমাত্রা সংবেদী রোধক থাকে (থার্মিস্টর), যার ভেতরে বিদ্যুৎপ্রবাহের পরিমাণ তাপমাত্রার উপর নির্ভর করে। ২১শ শতকে এসে এগুলির ব্যবহার বৃদ্ধি পাচ্ছে।